Hotel Mumbai

Hotel Mumbai er en thriller-film fra 2018, regissert av Anthony Maras. Manus ble skrevet av Maras, sammen med John Collee. Filmen var basert på Terrorangrepene i Mumbai 26. november 2008 i India.

Hovedrollene spilles av blant andre Dev Patel, Armie Hammer, Tilda Cobham-Hervey, Jason Isaacs og Natasha Liu Bordizzo. Filmen hadde premiere under Toronto International Film Festival den 7. September 2018. Filmen hadde premiere i Australia under Adelaide Film Festival, 10. oktober 2018.

Handling 
Den 26. november 2008 melder servitør Arjun seg på jobb ved et stort hotell i Mumbai, India, under kjøkkensjef Hemant Oberoi. Blant deres gjester inkluderer den britisk-iranske arvingen Zahra Kashani og hennes amerikanske ektemann David, med deres spedbarn-sønn Cameron og hans barnepike Sally, samt tidligere Spetznaz-operatør Vasili. Men den kvelden lanserer terrorister fra Lashkar-e-Taiba et koordinert angrep mot 12 forskjellige steder over hele Mumbai - inkludert hotellet. Siden det lokale politiet ikke har nok trening, eller utstyr, for å håndtere angrepet, blir de tvunget til å vente på forsterkninger fra New Delhi.

I det påfølgende kaoset blir Arjun, David, Zahra og Vasili fanget i hotell-restauranten sammen med flere andre gjester mens Sally forblir med Cameron på hotell-rommet deres. En kvinne som flykter fra terroristene kommer inn på hotell-rommet hennes, og Sally gjemmer seg sammen med Cameron i et skap samtidig som terroristene skyter kvinnen og deretter går videre. David klarer å snike seg forbi terroristene, og kommer frem til Sally og Cameron. I mellomtiden eskorterer Arjun de andre gjestene til Chambers Lounge, en eksklusiv klubb gjemt på hotellet, hvor de håper å være trygge. David, Sally og Cameron forsøker å omgruppere seg sammen med de andre gjestene.

Men David blir snart tatt til fange og bundet av terroristene, samtidig som Sally og Cameron blir fanget inne i et annet skap. I mellomtiden går politi-betjent DC Vam og partneren hans inn på hotellet, i håp om å nå sikkerhetsrommet slik at de kan spore terroristenes bevegelser. På innsiden forsøker Arjun å eskortere en dødelig såret gjest til nærmeste sykehus. Men hun får panikk, og flykter før hun blir drept av en terrorist. Arjun eskorterer politiet til sikkerhetsrommet, hvor de oppdager at terroristene i ferd med å bryte seg inn i Chambers Lounge.

Skuespillere 

 Dev Patel som Arjun
 Armie Hammer som David
 Nazanin Boniadi som Zahra Kashani
 Tilda Cobham-Hervey som Sally
 Anupam Kher som Hemant Oberoi
 Jason Isaacs som Vasili
 Suhail Nayyar som Abdullah
 Vipin Sharma som Dilip
 Amandeep Singh som Imran
 Manoj Mehra som Houssam
 Dinesh Kumar som Rashid
 Kapil Kumar Netra som Kasab
 Amrit Singh som Ismail.
 Angus McLaren som Eddie
 Natasha Liu Bordizzo som Bree
 Sandeep Bhojak som ansatt ved hotellet.

Eksterne lenker 
 
 Bollywood

Actionthrillere fra USA
Engelskspråklige filmer
Filmer fra 2018